wickkiey/tamil-wikipedia-chunked huggingface dataset:
# குறுக்கிட்டான் கருப்பசுவாமி

**குறுக்கிட்டான் கருப்பசுவாமி** தேவர் சமுதாயத்தில் குலதெய்வமாக வணங்கப்படும் ஒரு நாட்டார் தெய்வமாவார்.
# குறுக்கிட்டான் கருப்பசுவாமி

## கோயில் அமைவிடம்

இந்த தெய்வத்திற்கான கோயிலானது தமிழ்நாட்டின், தென்காசி மாவட்டம், கடையநல்லூர் அருகே உள்ள சொக்கம்பட்டி என்ற ஊரிலிருந்து மேற்கே 5 கி.மீ தொலைவில் கருப்பா ஆற்றின் கரையோரம் அமைந்துள்ளது. இக்கோயிலானது கி.பி 19 ஆம் நுற்றாண்டைச் சார்ந்தது.
# குறுக்கிட்டான் கருப்பசுவாமி

## கோயில் அமைவிடம்

### பெயர்க்காரணம்

முன்பு ஒருமுறை இக்கோயிலினை சுற்றி உள்ள ஆலயங்களில் கோயில் நகைகள் மற்றும் பொருட்களை மாந்திரிகம் படித்த திருடர்கள் எல்லா சாமிகளையும் கண்ணை கட்டி விட்டு பொருட்களை கொள்ளை அடித்து செல்லும் போது குருக்களஞ்சியம் கட்டடத்துக்குள் இல்லாமல் தரையோடு இருந்ததால் அவர்களுக்குத் தெரியவில்லை. திருடர்கள் கொள்ளையடித்து செல்லும் போதும் குறுக்கே சென்று அவர்களை மறித்து கண் தெரியாமல் செய்து விட்டு, திருடர்கள் கொள்ளை அடித்ததையும் அவர்களை தடுத்து நிறுத்தியிருப்பதையும் மக்களுக்குக் காட்டியதால் அன்று முதல் குறுக்கிட்டான் என்று அழைக்கப்படுகிறார்.
# குறுக்கிட்டான் கருப்பசுவாமி

## வழிபாடு

இக்கோயிலில் நித்தபூசைகள் நடைபெறுகின்றன. ஆண்டில் மகாசிவராத்திரி மற்றும் பங்குனி உதிரம் ஆகிய இரண்டு நாட்களும் திருவிழாக்கள் நடைபெறும். இக்கோயில் வழிபாட்டிற்கு கோயிலைச் சுற்றியுள்ள சொக்கம்பட்டி, வண்ணாம்பொட்டால், வெள்ளிகுளம், வேப்பங்குளம், கடையநல்லூர் ஆகிய ஊர்களின் தேவர்சமுதாயத்தினர் வருகின்றனர். இக்கோயிலில் சாமியாடி வேட்டைக்குச் சென்றுவந்து அருள்வாக்குகள் கூறுவதுண்டு. அதனால் இங்கு குறிகேட்க நிறைய மக்கள் கூடுகின்றனர்.
# குறுக்கிட்டான் கருப்பசுவாமி

## நிர்வாகம்

இக்கோயில் இந்து சமய அறநிலத்துறை கட்டுப்பாட்டில் உள்ளது. கோயில் தலவரலாறு புத்தகம் மற்றும் கல்வெட்டுக்கள் உள்ளன.
# பி. முகம்மது இஸ்மாயில்

**பி. முகமது இசுமாயில்** (*P. Mohammad Ismail*) இந்தியாவைச் சேர்ந்த ஓர் அரசியல்வாதியாவார். முன்னாள் தமிழ்நாடு சட்டமன்ற உறுப்பினரான இவர் 1980 ஆம் ஆண்டு நடைபெற்ற தேர்தலில் கன்னியாகுமரி மாவட்டத்தில் பத்மநாபபுரம் தொகுதியில் இருந்து ஜனதா கட்சியின் வேட்பாளராகப் போட்டியிட்டு தமிழக சட்டசபைக்கு தேர்ந்தெடுக்கப்பட்டார். 1980-1984 ஆம் ஆண்டுகளில் தமிழ்நாடு ஜனதா கட்சியின் தலைவராகவும் இருந்தார். 1980 ஆம் ஆண்டுகளின் ஆரம்பத்தில் இருந்த 9 சனதாகட்சி பாராளுமன்றக் குழு உறுப்பினர்களில் இவரும் ஒருவராவார். 1991 மற்றும் 1996 ஆம் ஆண்டுகளில் நடைபெற்ற நாடாளுமன்றத் தேர்தல்களில் முகமது இசுமாயில் நாகர்கோவில் தொகுதியில் ஜனதா கட்சியின் வேட்பாளராக போட்டியிட்டுத் தோல்வியுற்றார்.  
2005 ஆம் ஆண்டு முதல் ஜனதா தள கட்சியின் மாநிலத் தலைவராகப் பொறுப்பு வகிக்கிறார். முன்னதாக 1984-89 ஆம் ஆண்டுகளில் இவர் தமிழ்நாடு ஜனதா கட்சித் தலைவராக இருந்தார்.
# எச். வி. அண்டே

**எச். வி. அண்டே** (*H. V. Hande*, பிறப்பு: நவம்பர் 28, 1927) ஒரு தமிழக மருத்துவரும், அரசியல்வாதியும் ஆவார். 1967, 1971 ஆகிய ஆண்டுகளில் நடந்த சட்டமன்றத் தேர்தல்களில் பூங்கா நகர் தொகுதியிலிருந்து சுதந்திராக் கட்சி வேட்பாளராக சட்டசபைக்குத் தேர்ந்தெடுக்கப்பட்டார். இவரது மூதாதையர்கள் மங்களூரில் இருந்த காரணத்தால் மங்களூரார் என்று அழைக்கப்படுகிறார்.  
1980ல் நடந்த தேர்தலில் அண்ணா நகர் தொகுதியில் அண்ணா திராவிட முன்னேற்றக் கழகத்தின் வேட்பாளராக 699 வாக்குகள் வித்தியாசத்தில் கருணாநிதியிடம் தோற்றார். மறைந்த முதல்-அமைச்சர் எம்.ஜி.ஆரின் அமைச்சரவையில் 10 ஆண்டுகள் சுகாதாரத்துறை அமைச்சராக பணியாற்றியுள்ளார். அண்ணாநகர் தொகுதியில் 2006 ஆம் ஆண்டு நடந்த தேர்தலில் பாரதிய ஜனதா கட்சியின் வேட்பாளராக போட்டியிட்டு 9000 வாக்குகளைப் பெற்றார். 2004-ல் பாரதிய ஜனதா கட்சியின் தேசிய கவுன்சில் உறுப்பினர் ஆனார்.  
இவர் ஓர் எழுத்தாளரும் ஆவார். இராமாயணம், டாக்டர் அம்பேத்கர் மற்றும் பிற தலைப்புகளில் பல புத்தகங்களை எழுதியுள்ளார். 1984ஆம் ஆண்டு சென்னையிலுள்ள செனாய் நகரில் அண்டே மருத்துவமனையைத் திறந்தார்.
# எச். வி. அண்டே

## வகித்தபதவிகள்

- தமிழக அமைச்சரவையில் சுகாதார அமைச்சர் (1977–87)
# கண்ட சீனிவாசராவ்

**கண்டா ஸ்ரீநிவாசராவ்** (*Ganta Srinivasarao*, பிறப்பு: 2 திசம்பர் 1960) இந்தியாவில் ஆந்திர மாநிலத்தின் மனிதவள மேம்பாட்டு அமைச்சராக தற்போது பணியாற்றினார். இவர் தெலுங்கு தேசம் கட்சியை (டி.டி.பி.) பீமிலி சட்டமன்ற தொகுதியில் இருந்து பிரதிநிதித்துவப்படுத்தினார். இவர் மூன்று முறை சட்டப் பேரவை உறுப்பினராகவும், ஒருமுறை நாடாளுமன்ற உறுப்பினராகவும் விசாகப்பட்டினம் மாவட்டத்தில் உள்ள பல்வேறு தொகுதிகளிலிருந்தும் தேர்ந்தெடுக்கப்பட்டார். இவர் பிரஜாராஜ்யம் கட்சியின் முன்னாள் சட்டப்பேரவை உறுப்பினர் ஆவார். இவர் சிரஞ்சீவிக்கு நெருங்கிய நண்பருமாவார். இவரது மகன் கண்டா ரவிதேஜா, தெலுங்குத் திரைப்பட தொழிற்துறையில் உள்ள ஜெயதேவின் படத்தின் மூலம் அறிமுகமானார்.
# அஷ்டாவதானம் சபாபதி முதலியார்

**அஷ்டாவதானம் சபாபதி முதலியார்** என்பவர் 19 ஆம் நூற்றாண்டில் பலவகை செய்யுள் நூல்களை இயற்றிய புலவர்களுள் ஒருவர். இவர் சந்தப் பாடல்களை விரைவாகப் பாடுவதில் வல்லவர். தலபுராணம், கலம்பகம் உள்ளிட்ட பொருள்களில் 33 நூல்கள் எழுதியுள்ளார்.
# அஷ்டாவதானம் சபாபதி முதலியார்

## இளமையும் கல்வியும்

இவர் சென்னைப் புரசைவாக்கத்தில் பிறந்தவர். அங்குத் தாண்டவராய முதலியாரிடத்தும் மழவை மகாலிங்கையரிடத்தும் தமிழ் கற்றார். இவர் அஷ்டாவதானம் செய்வதில் வல்லவர். புரசைவாக்கம், மயிலாப்பூர், புதுச்சேரி, மதுரை முதலான இடங்களில் அஷ்டாவதானம் செய்து காட்டியுள்ளார். இவர் தாம் இயற்றிய திருப்போரூர்ப் புராணத்தைத் திருப்போரூர் முருகன் கோவிலில் அரங்கேற்றினார்.
# அஷ்டாவதானம் சபாபதி முதலியார்

## இயற்றிய நூல்கள்

திருப்போரூர் முருகன் மீது குறவஞ்சி, கலம்பகம், யமகவந்தாதி, வெண்பாமாலை, நான்மணிமாலை, திரிபந்தாதி, இருசொல் யமகவந்தாதி, சதகம் முதலிய நூல்கள் இயற்றியுள்ளார்.
- சிதம்பர சுவாமிகள் சரித்திரம்
- திருத்தணிகை இரட்டை மணிமாலை
- பழனி வெண்பாமாலை
- திருவொற்றியூர் வடிவுடையம்மன் பதிற்றுப்பத்தந்தாதி
- அருணை வெண்பாமாலை
- மயிலை வெண்பாமாலை
- காஞ்சிக் குமரக்கோட்டம் கலம்பகம்
- கந்தசுவாமி புராணம்.
# அஷ்டாவதானம் சபாபதி முதலியார்

## இயற்றிய உரைகள்

- திருப்போரூர் புராண வசனம்
- திருத்தணிகையாற்றுப்படை
- கந்தரனுபூதி விருத்தியுரை
- மீனாட்சியம்மைப் பிள்ளைத்தமிழ் உரை.
# அஷ்டாவதானம் சபாபதி முதலியார்

## மறைவு

இவர் 1886 ஆம் ஆண்டு மறைந்தார்.  
1) மயிலை சீனி.வேங்கடசாமி, " பத்தொன்பதாம் நூற்றாண்டில் தமிழ் இலக்கியம் "- மெய்யப்பன் தமிழாய்வகம்-2001
2) தினமலர் - வாரமலர் 11.9.2015.
# இதயா மகளிர் கல்லூரி, கும்பகோணம்

**இதயா மகளிர் கல்லூரி**, கும்பகோணம் என்பது 2000 ஆம் ஆண்டு தமிழ்நாட்டில் தஞ்சாவூர் மாவட்டம் கும்பகோணம் நகரில் தொடங்கப்பட்ட ஒரு மகளிர் கலை அறிவியல் கல்லூரி ஆகும். இது இதய அன்னையின் பிரான்சிசிகன் சகோதரிகளால் தொடங்கப்பட்டது. இந்தக் கல்லூரியானது பாரதிதாசன் பல்கலைக்கழக அங்கீகாரம் பெற்றது.
# இதயா மகளிர் கல்லூரி, கும்பகோணம்

## நிர்வாகம்

இந்தக் கல்லூரியின் நிர்வாகப் பொறுப்பும், முதல்வர் பொறுப்பும் இமாகுலேட் சகோதரிகளால் நிர்வகிக்கப்படுகிறது.
# இதயா மகளிர் கல்லூரி, கும்பகோணம்

## பாடப்பிரிவுகள்

இளநிலைப்படிப்புகள், முதுநிலைப் படிப்புகள், பட்டயப் படிப்புகள்
# இதயா மகளிர் கல்லூரி, கும்பகோணம்

## துறைகள்

இதயா மகளிர் கல்லூரியில் தமிழ்த்துறை, ஆங்கிலத்துறை உட்பட 10 துறைகள் உள்ளன.
# இதயா மகளிர் கல்லூரி, கும்பகோணம்

## தமிழ்த்துறையில் வழங்கப்படும் பாடப்பிரிவுகள்

- ஆய்வியல் நிறைஞர் பட்டம்
- முனைவர் பட்டம்
# கலாம் செயற்கைக்கோள்

**கலாம் செயற்கைக்கோள்** *(Kalam SAT)* என்பது எடை குறைவான ஒரு சிறிய செயற்கை கோளாகும். இந்திய முன்னாள் குடியரசுத் தலைவர் ஆ. ப. ஜெ. அப்துல் கலாம் நினைவாக செயற்கைக்கோளுக்கு இப்பெயரிடப்பட்டது. இந்தியாவிலுள்ள உயர்நிலைப் பள்ளிகளில் பயிலக்கூடிய மாணவர்களால் இச்செயற்கைக் கோள் உருவாக்கப்பட்டது. 11 முதல் 18 வயதுக்கு உட்பட்ட மாணவர்களுக்கு ஐடூடில் கற்றல் ஒருங்கிணைப்பு என்ற அமைப்பும் நாசாவும் இணைந்து நடத்தும் கியூப்சு இன் சுபேசு என்ற உலகாய அளவு போட்டியில் கலந்து கொண்டார்கள். இப்போட்டி அறிவியல், தொழில் நுட்பம், பொறியியல், கணிதப் பாடங்களை இணைக்கும் கலைத்திட்டத்தின் அடிப்படையிலமைந்த ஒரு கல்வித்திட்டமாகும். தேர்வு செய்யப்பட்ட மாணவப் போட்டியாளர்கள் அணி நாசா ராக்கெட் மூலம் விண்வெளிக்கு அனுப்ப ஒரு செயற்கைக் கோளை வடிவமைக்கும் வாய்ப்பை வென்றது. இதன் தொடர்ச்சியாக இந்திய மாணவர்களால் உருவாக்கப்பட்ட கலாம் செயற்கைக்கோளும், போட்டியில் உருவாக்கப்பட மற்ற பல செயற்கைக் கோள்களும் நாசாவினால் டெரியர் ஓரியன் ஆராய்ச்சி ராக்கெட்டு மூலம் வர்கீனியாவிலுள்ள வாலோப்சு தீவிலிருந்து 2017 ஆம் ஆண்டு சூன் 22 அன்று விண்ணில் ஏவப்பட்டன.  
கலாம் சோதனைக் கோளின் எடை 64 கிராம் ஆகும். இச்செயற்கைக்கோள் 3.8 செ.மீ அளவுள்ள கனசதுரத்தில் பொருத்தப்பட்டது. மேலும், இச்சோதனைக்கோள் முப்பரிமாணப் பொருட்கள் உற்பத்தித் தொழில் நுட்பத்துடன் கார்பன் இழை பலபடியைப் பயன்படுத்தி உருவாக்கப்பட்டது. துணை சுற்றுவட்டப் பாதையில் செலுத்தும் ராக்கெட் மூலம் இச்செயற்கைக் கோள் விண்வெளிக்கு அனுப்பப்பட்டது. விண்வெளிப் பயணத்திற்குப் பிறகான செயற்கைக்கோளின் திட்ட நேரம் சுமார் 240 நிமிடங்கள் இருக்கும் என எதிர்பார்க்கப்பட்டது. புவியீர்ப்பு விசை குறைந்த விண்வெளிச் சூழலில் முப்பரிமாண தொழில் நுட்ப கார்பன் இழையின் செயற்பாட்டை விளக்க 12 நிமிடங்கள் மட்டுமே இச்செயற்கைக் கோளை இயக்கமுடியும்.  
சென்னையில் அமைந்துள்ள ஆராய்ச்சி நிறுவனமான இந்திய விண்வெளிக் குழந்தைகள் என்ற அமைப்பின் மூலம் கியூப்சு இன் சுபேசு என்ற உலகாய அளவு போட்டியில் கலந்து கொள்வதற்காக இந்தியாவைச் சேர்ந்த மாணவர்கள் சேர்ந்து இச்செயற்கைக் கோளை உருவாக்கினார்கள். தமிழ் நாட்டின் கரூர் மாவட்டத்தைச் சேர்ந்த முகமத் ரிசத் சாரூக் என்ற 18 வயது மாணவர் இரண்டு ஆண்டுகள் உழைத்து இச்செயற்கோளை வடிவமைத்தார். இவர் தானிசுக் திவேவ்டி, அப்துல் காசிப், கோபிநாத், யாக்னாசாய், வினய் எசு பரத்வாச் போன்ற மாணவர்களுடன் இணைந்து இச்சாதனையை நிகழ்த்தினார். இப்போட்டியில் கலந்து கொண்ட 80 மாதிரிகளில் ரிசத் சாருக்கின் வடிவமைப்பே தேர்ந்தெடுக்கப்பட்டது.
# கலாம் செயற்கைக்கோள்

## இவற்றையும் காண்க

- டாக்டர் ஏ. பி. ஜே. அப்துல் கலாம் விருது
- ஏவுகணை
# அனு கார்க்

**அனு கார்க்** (Anu Garg 1967 ஏப்பிரல் 5) அமெரிக்க நூலாசிரியர் மற்றும் பேச்சாளர் ஆவார். வர்ட்ஸ்மித் டாட் ஆர்க் என்னும் இணையத் தளத்தைத் தொடங்கி நடத்தி வருகிறார். மொழி தொடர்பான நூல்கள் எழுதியுள்ளார். செய்தித் தாள்கள் இதழ்கள் முதலியவற்றில் எழுதுகிறார். எம்எஸ்என் என்கர்டா, ககானி போன்ற இதழ்களில் எழுதி வருகிறார்.
# அனு கார்க்

## வாழ்க்கைக்குறிப்புகள்

இந்தியாவில் ஒரு சிற்றூரில் அனு கார்க் பிறந்தார். கிராமச் சூழ்நிலையில் கல்வி கற்றார். தொடக்கத்தில் இந்தி மட்டுமே அவர் அறிவார். 1988 இல் கணினிக் கல்வியில் பட்டம் பெற்றார். அமெரிக்காவில் சியாட்டிலில் வாழ்ந்து வரும் அணு கார்க் 1988 இல் அமெரிக்கக் குடிமகன் ஆனார்.  
ஒகியோவில் உள்ள கேஸ் வெஸ்டர்ன் ரிசர்வ் பல்கலைக்கழகத்தில் கணினியில் முதுகலைப் பட்டம் பெற்றார், ஏடி அண்டு டி போன்ற பெரிய குழுமங்களில் பணிசெய்தார். பல்கலைக்கழகத்தில் பயிலும்போதே வர்ட்ஸ்மித் டாட் ஆர்க் இணையத் தளத்தை தொடங்கினார். இத்தளத்தின் வாசகர்கள் தொகை ஒரு மில்லியனைத் தாண்டிவிட்டது.
# சிவ. வீ. மெய்யநாதன்

**சிவ. வீ. மெய்யநாதன்** (Siva. V. Meyyanathan) என்பவர் தமிழக அரசியல்வாதியும், அமைச்சரும் ஆவார். 2016 மற்றும் 2021 தமிழ்நாடு சட்டமன்றத் தேர்தலில் புதுக்கோட்டை மாவட்டம், ஆலங்குடி சட்டமன்றத் தொகுதியிலிருந்து தமிழக சட்டபேரவை உறுப்பினராக திமுக கட்சியின் சார்பாகத் தேர்ந்தெடுக்கப்பட்டவர் . எம்.சி.ஏ பட்டப்படிப்பை படித்துள்ள இவர் புதுக்கோட்டை மாவட்டம் மறமடக்கி கிராமத்தைச் சேர்ந்தவர். அறந்தாங்கி ஊராட்சி ஒன்றியத்தின் பெருந்தலைவராக 2011 முதல் 2016 வரை இருந்துள்ளார் இவர் 2016 தமிழ்நாடு சட்டமன்றத் தேர்தலில் ஆலங்குடி தொகுதியின் சட்டமன்ற உறுப்பினராக தேர்ந்தெடுக்கபட்டார். பின்னர் 2021 தமிழ்நாடு சட்டமன்றத் தேர்தலில் மீண்டும் அதே தொகுதியில் தன்னை எதிர்த்துப் போட்டியிட்ட அனைத்திந்திய அண்ணா திராவிட முன்னேற்றக் கழகத்தின் தர்ம தங்கவேலு என்ற வேட்பாளரைத் தோற்கடித்து சட்டமன்ற உறுப்பினராக தேர்ந்தெடுக்கபட்டார். இதையடுத்து 2021 மே 7 அன்று தமிழக சுற்றுச்சூழல் ,காலநிலை மாற்றம், இளைஞர் நலன், விளையாட்டு மேம்பாட்டுத்துறை (சுற்றுச்சூழல் மற்றும் மாசு கட்டுப்பாடு, ) அமைச்சசராக பதவியேற்றார்.
# சிவ. வீ. மெய்யநாதன்

## துறை மாற்றங்கள்

14 திசம்பர் 2022 ஆம் ஆண்டு சேப்பாக்கம்-திருவல்லிக்கேனி தொகுதி சட்டப்பேரைவ உறுப்பினரும், தி.மு.க இளைஞரணி செயலாளருமான உதயநிதி ஸ்டாலின் அமைச்சராகப் பதவியேற்றதை அடுத்து மெய்யநாதன் கவனித்து வந்த இளைஞர் நலன் மற்றும் விளையாட்டு மேம்பாட்டுத் துறை அவருக்கு வழங்கப்பட்டது. பின்னர் சுற்றுச்சூழல் மற்றும் காலநிலை மாற்றத்துறை அமைச்சராகப் பணியாற்றி வந்த இவர் 29 செப்டம்பர் 2024 அன்று நடைபெற்ற தமிழக அமைச்சரவை மாற்றியமைக்கப்பட்டதில் பல அமைச்சர்களின் இலாக்கக்கள் மாற்றியமைக்கப்பட்டன. இதில் சுற்றுச்சூழல் மற்றும் காலநிலை மாற்றத்துறை நிதி அமைச்சர் தங்கம் தென்னரசுவுக்கு கூடுதல் பொறுப்பாக வழங்கப்பட்டது. தற்போது பிற்படுத்தபட்டோர் நலத்துறை அமைச்சராகப் பணியாற்றி வருகிறார்.
# ஆசிய சாதனைகள் புத்தகம்

**ஆசிய சாதனைகள் புத்தகம்** (*Asia Book of Records*) என்பது உலக சாதனைகளைப் பதிவு செய்யும் அமைப்பின் ஒரு அங்கமாகும். ஆசிய கண்டங்களில் நடைபெறக்கூடிய தனிமனித அல்லது குழுவின் சாதனைகள் இதில் இடம்பெறும்.
# ஆசிய சாதனைகள் புத்தகம்

## இவற்றையும் காண்க

- லிம்கா சாதனைகள் புத்தகம்
- கின்னஸ் உலக சாதனைகள்
# கோ. தளபதி

**கோ. தளபதி** (*G. Thalapathi*) ஓர் இந்திய அரசியல்வாதியும், தமிழ்நாட்டின் சட்டமன்ற உறுப்பினரும் ஆவார். இவர் 1996 ஆம் ஆண்டு நடந்த சட்டமன்றத் தேர்தலில், சேடப்பட்டி தொகுதியிலிருந்து, திராவிட முன்னேற்றக் கழக (தி.மு.க) வேட்பாளராகப் போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் மதுரை (வடக்கு) தொகுதியில் இருந்து திமுக சார்பில் சட்டமன்ற உறுப்பினரானார்.
# ஜி. நாராயணசாமி நாயுடு

**ஜி. நாராயணசாமி நாயுடு**(*G. Narayanasamy Naidu*)(பிறப்பு 15 பிப்ரவரி 1904) என்பவர் இந்திய அரசியல்வாதியும் தமிழக சட்டப்பேரவை முன்னாள் உறுப்பினரும் ஆவார். தமிழ்நாடு சட்டமன்றசபைக்கு 1952ஆம் ஆண்டு ஆடுதுறை சட்டமன்றத் தொகுதியிலிருந்தும் 1957 மற்றும் 1962ஆம் ஆண்டுகளில் நடைபெற்ற சட்டமன்றத் தேர்தலில்களில் மயிலாடுதுறை தொகுதியிலிருந்துதமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டார். இவர் இந்திய தேசிய காங்கிரசு கட்சியினை சேர்ந்தவர்.
# தங்க தமிழ்ச்செல்வன்

**தங்க தமிழ்ச்செல்வன்** (*Thanga Tamil Selvan*) என்பவர் தமிழக அரசியல்வாதியும், சட்டமன்ற முன்னாள் உறுப்பினர் ஆவார். இவர் அண்ணா திராவிட முன்னேற்றக் கழகத்தின் சார்பில்ஆண்டிப்பட்டித் தொகுதியில் இருந்து தமிழ்நாடு சட்டமன்றத்துக்கு 2001- 2011, 2016 காலப்பகுதியில் மூன்றுமுறை தேர்ந்தெடுக்கப்பட்டவராவார்.
# தங்க தமிழ்ச்செல்வன்

## அரசியல் வாழ்க்கை

2001 தேர்தலில் ஊழல் வழக்கில் தண்டனை பெற்றதால் ஜெ. ஜெயலலிதா போட்டியிட இயலாத நிலை ஏற்பட்டது. வழக்கிலிருந்து விடுவிக்கப்பட்ட பிறகு ஜெயலலிதா போட்டியிட வசதியாக ஆண்டிப்பட்டி சட்டமன்ற உறுப்பினர் பதவியை இராஜினாமா செய்தார். இதன்பிறகு இவர் இந்திய பாராளுமன்றத்திற்கு ராஜ்ய சபை உறுப்பினராகத் தேர்ந்தெடுக்கப்பட்டார். ஜெயலலிதா மறைவுக்குப் பிறகு அதிமுக பிளவுபட்ட போது, இவர் டி. டி. வி. தினகரனுக்கு ஆதரவாக செயல்பட்டு வந்தார்.முதலமைச்சர் எடப்பாடி க.பழனிசாமிக்கு அளித்த ஆதரவை திரும்பப்பெற்றதோடு, கிளர்ச்சித் தலைவர் டி. டி. வி. தினகரனுக்கு விசுவாசமாகி, அம்மா மக்கள் முன்னேற்றக் கழகத்தில் இணைந்ததால் சபாநாயகர் ப. தனபாலால் தகுதி நீக்கம் செய்யப்பட்ட 18 உறுப்பினர்களில் இவரும் ஒருவர். பின்னர் அம்மா மக்கள் முன்னேற்றக் கழகத்தின் கொள்கை பரப்புச் செயலாளராக இருந்தார். அம்மா மக்கள் முன்னேற்றக் கழகத்தின் சார்பில் இந்தியப் பொதுத் தேர்தல், 2019இல் தேனி மக்களவைத் தொகுதியில் போட்டியிட்டு தோல்வியுற்றார். கட்சித் தலைமையுடன் ஏற்பட்ட கருத்துவேறுபாட்டால் அமமுகவில் இருந்து விலகி 2019 சூன் 28 அன்று திமுகவில் இணைந்தார்.  
2021 தேர்தலில் அப்போதைய துணை முதலமைச்சர் ஓ. பன்னீர்செல்வத்திற்கு எதிராக போடிநாயக்கனூர் தொகுதியில் போட்டியிட்டு தோல்வியற்றார்.  
- 2024ஆம் ஆண்டு நடைபெற்ற நாடாளுமன்ற மக்களவைப் பொதுத் தேர்தலில் வெற்றி பெற்று மக்களவை உறுப்பினர் ஆனார்.
# சி. டி. தண்டபாணி

**சி. டி. தண்டபானி** (C. T. Dhandapani) ஓர் இந்திய அரசியல்வாதியும், முன்னாள் நாடாளுமன்ற உறுப்பினரும் ஆவார். இவர் இந்திய நாடாளுமன்றத்திற்கு தாராபுரம் மக்களவைத் தொகுதியில் இருந்து, 1967, 1971 மற்றும் 1980 ஆம் ஆண்டுகளில்
நடந்த தேர்தலில்களில்போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.  
பின்னர் 1996 ஆம் ஆண்டு நடந்த சட்டமன்றத் தேர்தலில், கோயம்புத்தூர் தெற்கு தொகுதியிலிருந்து, திமுக சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# சி. கோவிந்தராஜன்

**சி. கோவிந்தராஜன்** (*C. Govindarajan*) (பிறப்பு 15 செப்டம்பர் 1921; இறப்பு 26 சனவரி 2008) என்பவர் ஓர் இந்திய அரசியல்வாதியும் தமிழ்நாட்டின் முன்னாள் சட்டமன்ற உறுப்பினரும் ஆவார்.இவர் இந்திய பொதுவுடைமைக் கட்சியின் சார்பாக நெல்லிக்குப்பம் சட்டமன்ற தொகுதியில் இருந்து தமிழ்நாடு சட்டபேரவைக்கு 1967, 1977 மற்றும் 1989ஆம் ஆண்டுகளில் நடந்த தேர்தல்களில் போட்டியிட்டுத் தேர்ந்தெடுக்கப்பட்டார். 1986 ஆம் ஆண்டு நெல்லிகுப்பம் நகர் மன்ற தலைவராக இருந்தார். இவர் 25 ஆண்டுகளுக்கு மேலாக மார்க்சிஸ்ட் கம்யூனிஸ்ட் கட்சியின் மாநில குழு உறுப்பினராக இருந்தார்.
# சி. கோவிந்தராஜன்

### ஆரம்பகால செயல்பாடுகள்

- 1964 ஆம் ஆண்டு உதயமான மார்க்சிஸ்ட் கம்யூனிஸ்ட் கட்சியின் தென்னார்க்காடு மாவட்ட ஸ்தாபக தலைவராக திகழ்ந்தார்.
# அ. இரவிச்சந்திரன்

**அ. இரவிச்சந்திரன்** (*A. Ravichandran*)(பிறப்பு-5 சூலை 1965) என்பவர் இந்திய அரசியல்வாதியும் பதினான்காம் மக்களவையின் உறுப்பினரும் ஆவார். இவர் தமிழ்நாட்டின் விருதுநகர் மாவட்டம் சிப்பிப்பாறையினைச் சார்ந்தவர். சிதம்பரம் அண்ணாமலைப் பல்கலைக்கழகத்தில் வேளாண்மையில் இளம் அறிவியல் பட்டம் பெற்றவர் ரவிச்சந்திரன். இவர் மறுமலர்ச்சி திராவிட முன்னேற்றக் கழக கட்சியைச் சார்ந்தவர். தமிழகத்தின் சிவகாசி நாடாளுமன்றத் தொகுதியிலிருந்து 2004ஆம் ஆண்டு நடைபெற்ற இந்திய நாடாளுமன்றத் தேர்தலில் போட்டியிட்டு வெற்றிபெற்று நாடாளுமன்ற உறுப்பினரானார்.
# எஸ். லட்சுமணன்

**ச. லட்சுமணன்** (*S. Lakshmanan*)(பிறப்பு: 1972)என்பவர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார்.இவர் திராவிடமுன்னேற்றகழகத்தின்சார்பில், 2006ஆம் ஆண்டு நடந்த சட்டமன்றத் தேர்தலில்,போடிநாயக்கனூர்தொகுதியிலிருந்து,தமிழக சட்டமன்றத்திற்கு உறுப்பினராகத்தேர்ந்தெடுக்கப்பட்டார். பின்னர் 2011 மற்றும் 2016ஆம் ஆண்டுகளில் நடந்த சட்டமன்றத் தேர்தலில், மீண்டும்போடிநாயக்கனூர்தொகுதியில் திமுக சார்பில்போட்டியிட்டார். ஆனால் இத்தேர்தல்களில்அண்ணாதிராவிடமுன்னேற்றகழகத்தின் சார்பில்போட்டியிட்ட,ஓ. பன்னீர்செல்வத்திடம் தோல்வியடைந்தார்.
# பி. சின்னப்பன்

**பி. சின்னப்பன்** (*P. Chinnappan*) இந்தியாவைச் சேர்ந்த ஓர் அரசியல்வாதியும் முன்னாள் சட்டமன்ற உறுப்பினரும் ஆவார். 2006 ஆம் ஆண்டு நடைபெற்ற தேர்தலில் விளாத்திகுளம் தொகுதியில் இருந்து அண்ணா திராவிட முன்னேற்றக் கழக வேட்பாளராக தமிழ்நாடு சட்டமன்றத்திற்குத் இவர் தேர்ந்தெடுக்கப்பட்டார். மேலும் 2019 ஆம் ஆண்டு நடைபெற்ற இடைத்தேர்தலின் போதும் விளாத்திகுளத்தில் இருந்து மீண்டும் சட்டமன்ற உறுப்பினராகத் தேர்ந்தெடுக்கப்பட்டார். மே மாதம் 23 ஆம் தேதி வெளியிடப்பட்ட தேர்தல் முடிவுகளின்படி சின்னப்பன் 70002 வாக்குகளைப் பெற்றார். 2 ஆவது இடத்தை பிடித்தவரின் வாக்குகளை விட இது 28,600 வாக்குகள் அதிகமாகும்.
# மு. தமிழ்க்குடிமகன்

**மு. தமிழ்க்குடிமகன்** (15 செப்டம்பர் 1938- 22 செப்டம்பர் 2004) என்னும் மு. சாத்தையா தனித்தமிழ் இயக்க முன்னோடிகளில் ஒருவர். தமிழ்ப் பேராசிரியராகவும் அரசியலாளராகவும் அமைச்சராகவும் இருந்தவர். இவர் ஓர்இந்திய அரசியல்வாதி மற்றும் முன்னாள் தமிழ்நாடு சட்டமன்ற உறுப்பினரும் ஆவார். மேலும் இவர் 1989-ல் நடந்த சட்டசபை தேர்தலில் இளையான்குடி தொகுதியில் திராவிட முன்னேற்ற கழகம் சார்பாக போட்டியிட்டு வெற்றி பெற்றார். பின்னர் 1989ஆம் ஆண்டுமுதல் 1991ஆம் ஆண்டுவரை தமிழகசட்டசபை சபாநாயகராகவும் பணியாற்றினார். இவருடைய இயற்பெயர் பெயர் சாத்தையா. தமிழ் மீதுக் கொண்ட பற்றுக் காரணமாக தன் பெயரைத் தமிழ்க்குடிமகன் என்று மாற்றிக்கொண்டார். அதன்பிறகு இவர் 1996 ஆம் ஆண்டு தமிழ்நாட்டில் அமைந்த திமுக ஆட்சியில் தமிழ் ஆட்சி மொழி மற்றும் பண்பாட்டுத் துறை அமைச்சராகவும் இருந்தார் (1996-2001).
# மு. தமிழ்க்குடிமகன்

## கல்வி

### பள்ளிக் கல்வி

- தொடக்கக் கல்வியை (முதலாம் வகுப்பு முதல் ஐந்தாம் வகுப்பு வரை) சாத்தனூரில் உள்ள ஊராட்சி ஒன்றியத் தொடக்கப் பள்ளியில் கற்றார்.
- இடைநிலைக் கல்வி (6ஆம் வகுப்பு முதல் 8ஆம் வகுப்பு வரை) உயர்நிலைக் கல்வி (9ஆம் வகுப்பு முதல் 11ஆம் வகுப்பு வரை) ஆகியவற்றை தேவகோட்டை தூய பிரிட்டோ உயர்நிலைப் பள்ளியில் கற்றார்.
# மு. தமிழ்க்குடிமகன்

## கல்வி

### கல்லூரிக் கல்வி

- 1956 ஆம் ஆண்டில் கல்லூரிப் படிப்பைத் திருச்சி, தூய வளவனார் கல்லூரியில் கணிதப் பாடத்தை முதன்மைப் பாடமாகக் கொண்டு பட்டம் பெற்றார்.
- 1961இல் தமிழ் இலக்கியம் பயில சென்னைப் பச்சையப்பன் கல்லூரியில் சேர்ந்தார். அங்கு முதுகலைப் பட்டம் பெற்றார்.
# மு. தமிழ்க்குடிமகன்

## கல்வி

### ஆய்வுக்கல்வி

1983இல் மதுரை காமராசர் பல்கலைக்கழகத்தில் பத்தாண்டுத் தமிழ்க் கவிதைகள் (1967 முதல் 1977வரை ) என்னும் பொருளில் ஆய்வு செய்து முனைவர் பட்டம் பெற்றார்.
# மு. தமிழ்க்குடிமகன்

## பணி

- பரமக்குடியில் அமைந்துள்ள ஆயிரவைசிய உயர்நிலைப் பள்ளியில் 1969ஆம் ஆண்டு வரை கணித ஆசிரியராகப் பணியாற்றினார்.
- 1969 ஆம் ஆண்டு முதல் 1978 வரை மதுரை யாதவர் கல்லூரியில் தமிழ்ப் பேராசிரியராகப் பணியாற்றினார்.
- 1978ஆம் ஆண்டு முதல் 1989 வரை மதுரை யாதவர கல்லூரியில் முதல்வராகப் பணியாற்றினார்.
# மு. தமிழ்க்குடிமகன்

## குடும்பம்

சிவகங்கை மாவட்டம் இளையான்குடி அருகே உள்ள சாத்தனூர் கிராமத்தில் 15. 9. 1938ஆம் நாள் பிறந்தார்..இவருக்கு வெற்றிச் செல்வி என்ற மனைவியும் மெய்மொழி, திருவரசன், பாரி என்ற 3 ஆண்மக்களும் கோப்பெருந்தேவி என்ற பெண்மகவும் உள்ளனர்.
# மு. தமிழ்க்குடிமகன்

## தமிழ்ப்பணி

திருச்சி தூய வளவனார் கல்லூரியில் பயிலும்போது தேவநேயப் பாவாணர் எழுதிய ஒப்பியன் மொழிநூல் என்னும் புத்தகத்தைப் படித்துத் தனித்தமிழ் ஆர்வம் பெற்றார். 1958 இல் பாவாணரின் அறிமுகமும் தொடர்பும் ஏற்பட்டதால் சாத்தையா என்னும் தனது இயற்பெயரை தமிழ்க்குடிமகன் என்று மாற்றிக்கொண்டார். இரா. இளவரசு போன்ற பிற மாணவத் தோழர்களுடன் இணைந்து தமிழ்ப் பேராயம் என்னும் ஓர் இலக்கிய அமைப்பை உருவாக்கி இலக்கியக் கூட்டங்களை நடத்தினார். பெருஞ்சித்திரனார் நடத்திய தென்மொழி இதழில் துணை ஆசிரியராகவும் கைகாட்டி (இதழ்), அறிவு ஆகிய இதழ்களின் ஆசிரியராகவும் இருந்தார். பாவாணர் தலைமையில் இயங்கிய உலகத் தமிழ்க் கழகம் என்னும் அமைப்பிலும்,அதன் பின்னர் இரா. இளவரசு முதலியரோடு இணைந்து தமிழியக்கம் என்னும் அமைப்பிலும் முன்னின்று செயல்பட்டார். தமிழ் ஆட்சி மொழி, பண்பாடு அறநிலையத் துறை அமைச்சராகப் பொறுப்பில் இருந்தபோது தமிழ்வழிக் கல்வி, கோவில்களில் தமிழ் வழிபாடு, விளம்பரப் பலகைகளில் தமிழ் எனப் பல வழிகளில் பணியாற்றினார்.
# மு. தமிழ்க்குடிமகன்

## அரசியல்

#### திராவிட முன்னேற்றக் கழகத்தில்

- தமிழ்க்குடிமகன் கடந்த 1989,1996ஆம் ஆண்டுகளில் நடைபெற்ற தமிழக சட்டபேரவை தேர்தலில் திமுக சார்பில் இளையான்குடி தொகுதியில் போட்டியிட்டு சட்டபேரவை உறுப்பினர் ஆனார்.
- 1989 முதல் 1991 வரை தமிழக சட்டபேரவை தலைவராக பணியாற்றினார்.
- 199ஆம் ஆண்டில் இளையான்குடி சட்டமன்றத் தொகுதியில் போட்டியிட்டு வெற்றிவாய்ப்பை இழந்தார்.
- 1996 முதல் 2001 வரை தமிழ் வளர்ச்சி மற்றும் அறநிலையத்துறை அமைச்சராகவும் பதவி வகித்தார்.
# மு. தமிழ்க்குடிமகன்

## அரசியல்

#### அனைத்திந்திய அண்ணா திராவிட முன்னேற்றக் கழகத்தில்

- 2001 மார்ச்சில் நடந்த சட்டமன்ற தேர்தலில் திமுக சார்பில் போட்டியிட வாய்ப்பு கிடைக்காததால் அஇஅதிமுகவில் இணைந்தார்.
# மு. தமிழ்க்குடிமகன்

## வெளிநாட்டுப் பயணங்கள்

இவர் அமெரிக்கா, இங்கிலாந்து, செருமனீ. பிரான்சு, சீனா, சிங்கப்பூர், மலேசியா, இத்தாலி, இலங்கை ஆகிய நாடுகளுக்குச் சென்று வந்துள்ளார்.
# மு. தமிழ்க்குடிமகன்

## மரணம்

22-9-2004ஆம் நாள் மதுரையில் மரணமடைந்தார்.
# மு. தமிழ்க்குடிமகன்

## எழுதிய நூல்கள்

| வ.எண் | நூல் | வகை | முதற்பதிப்பு ஆண்டு | பதிப்பகம் | குறிப்பு |
| --- | --- | --- | --- | --- | --- |
| 01 | அந்தமானைப் பாருங்கள் | பயண நூல் | - | பாரதி பதிப்பகம், சென்னை - 17. |  |
| 02 | ஐரோப்பியப் பயணம் | பயண நூல் | - | தமிழ்மண் பதிப்பகம், சென்னை-17. |  |
| 03 | கண்ணீர் | கட்டுரை | - | திருமகள் புத்தக நிலையம் சென்னை - 17 |  |
| 04 | கலைஞரும் பாவேந்தரும் | கட்டுரை | - | தமிழ்மண் பதிப்பகம், சென்னை-17. |  |
| 05 | கலைஞர்மேல் காதல்கொண்டேன் | கட்டுரை | - | - |  |
| 06 | கவிதைக் கனிகள் | கவிதை | - | திருமகள் புத்தக நிலையம், சென்னை - 17 |  |
| 07 | காலமெனும் காட்டாறு | கட்டுரை | - | தமிழ்மண் பதிப்பகம், சென்னை-17. |  |
| 08 | சீன நாடும் சின்ன நாடும் | பயண நூல் | 2003 | தமிழ்மண் பதிப்பகம், சென்னை-17. |  |
| 09 | செந்நீர்க் கடலில் ஈழத் தமிழன் | வரலாறு | 1983 செப் 9 | அறிவொளி பதிப்பகம், மதுரை-1 | மாலைமுரசு இதழில் வெளிவந்த கட்டுரைகளின் தொகுப்பு |
| 10 | தமிழ் ஆட்சிமொழிச் செயலாக்கத்தில் என் பங்கு (இருபாகங்கள்) | ஆட்சியியல் | - | தமிழ்மண் பதிப்பகம், சென்னை-17. |  |
| 11 | பத்தாண்டுத் தமிழ்க் கவிதைகள் | திறனாய்வு | - | வானதி பதிப்பகம், சென்னை - 17 |  |
| 12 | பாவாணரும் தனித்தமிழும் | சொற்பொழிவு | - | உலகத் தமிழாராய்ச்சி நிறுவனம், சென்னை. |  |
| 13 | பாவேந்தர் கனவு | கட்டுரை | - | திருமகள் புத்தக நிலையம், சென்னை - 17 |  |
| 14 | பாவேந்தரின் மனிதநேயம் | கட்டுரை | - | தமிழ்மண் பதிப்பகம், சென்னை-17. |  |
| 15 | புதுக்கவிதை | திறனாய்வு | - | - |  |
| 16 | மலேசிய முழக்கம் | சொற்பொழிவு | - | தமிழ்மண் பதிப்பகம், சென்னை-17. |  |
| 17 | மனமாற்றம் | நாடகம் | - | - |  |
| 18 | மனம்கவர்ந்த மலேசியா | பயண நூல் | - | - |  |
| 19 | வாழ்ந்து காட்டுங்கள் | கட்டுரை | - | - | } |
# மு. தமிழ்க்குடிமகன்

## சான்றடைவு

- வரலாறு படைத்த தமிழறிஞர்கள்-ஆசிரியர் புலவர் த. சுந்தரராசன், மணிவாசகர் பதிப்பகம்,சென்னை-600108
- http://tamil.oneindia.com/art-culture/essays/2011/01-dr-tamilkudimagan-an-unforgettable-tamil-scholar-aid0091.html
- http://tamil.oneindia.com/news/2004/09/22/tamilkudimagan.html
# எம். உதயகுமார்

**எம். உதயகுமார்** *(M. Udhayakumar)* (பிறந்த வருடம் 1969) ஓர் இந்திய அரசியல்வாதியும், தமிழகத்தில் இருந்து தேர்ந்தெடுக்கப்பட்ட நாடாளுமன்ற உறுப்பினரும் ஆவார். இவர் 2014 ஆம் ஆண்டில் நடைபெற்ற நாடாளுமன்றத் தேர்தலில் திண்டுக்கல் மக்களவைத் தொகுதியிலிருந்து நாடாளுமன்றத்திற்காகத் தோ்ந்தெடுக்கப்பட்டார். இவர் அனைத்திந்திய அண்ணா திராவிட முன்னேற்ற கழகத்தைச் சார்ந்தவர் .
# ஆர். ராஜேந்திரன்

**ஆர். ராஜேந்திரன்** என்பவர் ஒரு தமிழக அரசியல்வாதி ஆவார். இவர் குறிஞ்சிப்பாடி தொகுதியின் முன்னாள் சட்டமன்ற உறுப்பினர் ஆவார். இவர் அண்ணா திராவிட முன்னேற்றக் கழகத்தைச் சேர்ந்தவர். இவர் கடலூர் மாவட்டத்தின் சொரத்தூர் கிராமத்தில் பிறந்தவர். 1984 அவர் சொரத்தூர் ஊராட்சித் தலைவராக இருக்கிறார். இவர் 1989 ஆம் ஆண்டு அனைத்து இந்திய அண்ணா திராவிட முன்னேற்ற கழகத்தின்இளைஞர் அணி செயலாளராக ஆனார். அவர் தமிழ்நாடு கோவில்கள் சங்கத்தின் தலைவராகவும் பண்ருட்டி ஒன்றியப் பெருந்தலைவராகவும் 2000 முதல் 2003 வரை இருந்துள்ளார். இவர் அதிமுகவின் கடலூர் மாவட்டச் செயலாளராக 2001 ஆம் ஆண்டு முதல் 2007 வரை இருந்தார். 2010 ஆம் ஆண்டு அவர் எம்.ஜி.ஆர். மன்றத்தின்துணைச் செயலாளராக இருந்தார். இவர் அ இ அ தி மு க வில் பிரபலமான அரசியல்வாதி ஆவார். பொதுவாக அவர் தனது ஆதரவாளர்களாலும் கட்சியினராலும் சொரத்தூரார் அல்லது சொரத்தூர் சிங்கம் என அழைக்கப்படுகிறார்.
# ரத்தன் சிங் அஜ்னலா

**ரத்தன் சிங் அஜ்னலா** (*Rattan Singh Ajnala*) (பிறப்பு 16 ஜனவரி 1944) ஒரு இந்திய அரசியல்வாதியும், பதினைந்தாவது மக்களவைஉறுப்பினரும் ஆவார். இவர் பஞ்சாபில்உள்ள கடூர் சாகிப் மக்களவைத் தொகுதியில் இருந்து வெற்றி பெற்றார். பதினான்காவது மக்களவையில் பஞ்சாபின் தரண் தரண் தொகுதியை பிரதிநிதித்துவப்படுத்தினார். சிரோமணி அகாலி தளம் கட்சியின் சார்பாக தேர்தலில் போட்டியிட்டவர்.  
அஜ்னாலா சட்டமன்றத் தொகுதியிலிருந்து நான்கு முறை பஞ்சாப் சட்டமன்ற உறுப்பினராகவும் இருந்தார். இவரது மகன் அமர்பால் சிங் 2012 முதல் அஜ்னாலா தொகுதியின் சட்ட பேரைவை உறுப்பினராக இருந்தார்.
# வி. வி. சுவாமிநாதன்

**வி. வி. சுவாமிநாதன்** (*V. V. Swaminathan*) ஓர் இந்திய அரசியல்வாதியும், தமிழகத்தின் சட்டமன்ற முன்னாள் உறுப்பினரும் ஆவார். அண்ணா திராவிட முன்னேற்றக் கழக வேட்பாளராக 1980 மற்றும் 1984 தேர்தல்களில் போட்டியிட்டு புவனகிரி தொகுதியில் இருந்து தமிழ்நாடு சட்டசபைக்கு இவர் தேர்ந்தெடுக்கப்பட்டார். சிதம்பரம் நகராட்சியின் முதல் திமுக நகராட்சித் தலைவர் என்ற சிறப்பும் இவருக்கு உண்டு.
# ஏ. வி. அப்துல் நாசர்

**ஏ. வி. அப்துல் நாசர்** தமிழக அரசியல்வாதி ஆவார். இவர் கடலூர் மாவட்டம் காட்டுமன்னார்கோயில் வட்டம் ஆயங்குடியில் பிறந்தவர். இந்தியன் யூனியன் முஸ்லிம்லீக்கில் இணைந்து தனது அரசியல் பணியை துவக்கினார். பின்னர் இவர் இந்திய தேசிய லீக் துவக்கப்பட்டபோது அதில் இணைந்து 1996 தேர்தலில் புவனகிரி தொகுதியிலிருந்து தமிழ்நாடு சட்டமன்றத்திற்கு தி.மு.க. கூட்டணியில் இந்திய தேசிய லீக் சார்பில் தேர்ந்தெடுக்கப்பட்டார். தற்போது மனிதநேய மக்கள் கட்சியில் செயல்பட்டு வருகிறார்.
# செல்வி ராமஜெயம்

**செல்வி ராமஜெயம்** (*Selvi Ramajayam*) ஒரு இந்திய அரசியல்வாதியும், புவனகிரி தொகுதியில் இருந்து தமிழக சட்டமன்றத்திற்கு தேர்ந்தெடுக்கப்பட்ட உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். 2006 மற்றும் 2011ஆம் ஆண்டுகளில் நடைபெற்ற சட்டமன்றத் தேர்தல்களில் கடலூர் மாவட்டம் புவனகிரி தொகுதியிலிருந்து தேர்ந்தெடுக்கப்பட்டார்'''.
# சி. சிவப்பிரகாசம்

**சி.சிவப்பிரகாசம்**(*S. Sivaprakasam*)(பிறப்பு 1 திசம்பர் 1954) என்பவர் இந்திய அரசியல்வாதியும் தமிழ்நாடு முன்னாள் சட்டமன்ற உறுப்பினரும் ஆவார். இவர் நாமக்கல் மாவட்டம் சேந்தமங்கலத்தினைச் சார்ந்தவர். இவர் நாமக்கல் அரசு உயர்நிலைப் பள்ளியில் பள்ளிக் கல்வியினையும், அறிஞர் அண்ணா அரசுக் கலைக் கல்லூரியில் கல்லூரிக் கல்வியினையும் முடித்துள்ளார். இவர் 1980மற்றும் 1984-ல்நடைபெற்றதமிழ்நாடுசட்டமன்றதேர்தலில் சேந்தமங்கலம் சட்டமன்றத் தொகுதியிலிருந்து, அண்ணாதிராவிட முன்னேற்றக்கழகவேட்பாளராகப் போட்டியிட்டுத் தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# பி. வள்ளல்பெருமான்

**பி. வள்ளல்பெருமான்** (*P. Vallalperuman*) ஓர் இந்திய அரசியல்வாதியும் தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1984, 1989 மற்றும் 1991 ஆம் ஆண்டுகளில் நடைபெற்ற தேர்தல்களில் இந்திய தேசிய காங்கிரசு வேட்பாளராக சிதம்பரம் தொகுதியில் போட்டியிட்டு மக்களவைக்கு தேர்ந்தெடுக்கப்பட்டார். நவம்பர் 2017 ஆம் ஆண்டு தன்னுடைய 67-ஆவது வயதில் உடல் நலக்குறைவால் இறந்தார்.
# நா. முருகுமாறன்

**நா. முருகுமாறன்** (*N. Murugumaran*) என்பவர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் காட்டுமன்னார்கோயில் பகுதியினைச் சார்ந்தவர். திருப்பதி சிறீ வெங்கடேசுவரா பல்கலைக்கழகத்தில் இளநிலை சட்டப் பட்டம் பெற்றுள்ளார். இவர் காட்டுமன்னார்கோயில் தொகுதியிலிருந்து 2011 மற்றும் 2016ஆம் ஆண்டுகளில் நடைபெற்ற தமிழ்நாடு சட்டமன்ற தேர்தலில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு சட்டப் பேரவை உறுப்பினராகத் தேர்ந்தெடுக்கப்பட்டார்.
# நிகா

**நிகா** என்பது மாலி நாட்டில் உள்ள ஒரு சிறிய நகரமாகும். நாட்டின் விமான நிலையத்தில் இருந்து வடகிழக்கு திசையில் 177 கிலோ மீட்டர் தூரத்தில் இந்நகரம் அமைந்துள்ளது. நிகாவிற்கு அருகிலுள்ள நகரங்கள், நகரங்கள் மற்றும் இடங்கள் ஆகியவை நியாங்கோலோலா, கமியா, நியோங்கோலோலா மற்றும் மொரோபோகு ஆகியவை அடங்கும்.  
அருகில் உள்ள முக்கிய நகரங்களில் பமாகோ, போபோ டியுலாசோ, ஓவாகடூகு மற்றும் போவாக் ஆகியவை அடங்கும்.
# எ. பொன்னுசாமி

**எ. பொன்னுசாமி** (*E. Ponnuswamy*)(பிறப்பு: 1, சூலை, 1936) என்பவர் தமிழ்நாட்டினைச் சார்ந்த இந்திய அரசியல்வாதியும் நாடாளுமன்ற மேனாள் உறுப்பினரும் ஆவார். இவர் 13வது, 14வது மக்களவை தேர்தல்களில் நாடாளுமன்ற உறுப்பினராக சிதம்பரம் மக்களவைத் தொகுதியிலிருந்து தேர்ந்தெடுக்கப்பட்டவர். இவர்பாட்டாளி மக்கள் கட்சிஉறுப்பினராவார். முதுகலை அரசியல் அறிவியல் பட்டம் பெற்றுள்ள பொன்னுசாமி பல புத்தகங்களை மொழிபெயர்த்து எழுதியுள்ளார்.
# எம். பிச்சை

**மு. பிச்சை**(*M. Pitchai*) ஓர்இந்திய அரசியல்வாதி ஆவார். இவர் தமிழ்நாட்டின் முன்னாள் சட்டமன்ற உறுப்பினரும் ஆவார்.  1980மற்றும் 1984-ஆகிய ஆண்டுகளில் நடைபெற்றதமிழ்நாடு சட்டமன்றத்தேர்தலில், அருப்புக்கோட்டை தொகுதியிலிருந்து அண்ணா திராவிடமுன்னேற்றக் கழகவேட்பாளராக தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# இரா. நடேசன்

**இரா.நடேசன்** *(R. Nadesan)* ஓர்இந்திய அரசியல்வாதிமற்றும்தமிழ்நாடு சட்டமன்றமுன்னாள்உறுப்பினரும் ஆவார். இவர் 1989மற்றும் 1991-ல் நடைபெற்றதமிழ்நாடு சட்டமன்றதேர்தல்களில் திருவட்டாறு தொகுதியிலிருந்து இந்தியதேசியகாங்கிரஸ் கட்சியின் வேட்பாளராகதமிழ்நாடு சட்டமன்றத்திற்கு தேர்ந்தெடுக்கப்பட்டார்.
# ஆயிரத்தில் ஒருவன் (1965 திரைப்படம்)

***ஆயிரத்தில் ஒருவன்*** (*Aayirathil Oruvan*) 1965 ஆம் ஆண்டு சூலை மாதம் 9 ஆம் தேதியன்று வெளிவந்த தமிழ்த் திரைப்படமாகும். பி. ஆர். பந்துலு இயக்கத்தில் வெளிவந்த இத்திரைப்படத்தில் எம். ஜி. இராமச்சந்திரன், ஜெ. ஜெயலலிதா மற்றும் பலரும் நடித்திருந்தனர்.
# ஆயிரத்தில் ஒருவன் (1965 திரைப்படம்)

## வகை

காவியத் திரைப்படம்
# ஆயிரத்தில் ஒருவன் (1965 திரைப்படம்)

## நடிகர்கள்

- எம். ஜி. இராமச்சந்திரன் - மணிமாறன், நெய்தல் நாட்டின் மருத்துவர்
- ஜெயலலிதா - பூங்கொடி, கன்னித் தீவு நாட்டின் இளவரசி
- எம். என். நம்பியார் - கடற்கொள்ளையர்களின் தலைவன்
- நாகேஷ் - அழகா, மணிமாறனின் நண்பர்
- ஆர். எஸ். மனோகர் - நெய்தல் நாட்டின் கொடுங்கோல் மன்னன்
- மாதவி கிருஷ்ணன் - தேன்மொழி, அழகாவின் காதலி
- எஸ். வி. இராமதாஸ் - செங்கப்பன்
# ஆயிரத்தில் ஒருவன் (1965 திரைப்படம்)

## பாடல்கள்

இத்திரைப்படத்திற்கு எம். எசு. விசுவநாதன் -இராமமூர்த்தி இணைந்து இசையமைத்தனர். இவர்கள் இருவரும் இணைந்து இசையமைத்த கடைசித் திரைப்படம் இதுவே. இதற்கு பின்னர் இருவரும் தனித்தனியாகவே திரைப்படங்களுக்கு இசையமைத்தனர். அனைத்துப் பாடல்களும் சிறப்பான வரவேற்பு பெற்றாலும் *அதோ அந்தப் பறவை போல வாழவேண்டும்* பாடல் மிகப் பெரும் வெற்றிப் பாடலாக அமைந்தது. இப்பாடலானது 2010 ஆவது ஆண்டில் செல்வராகவன் இயக்கத்தில் கார்த்திக் சிவகுமார் நடித்த இதே பெயர் கொண்ட திரைப்படத்தில் மறுஆக்கம் செய்யப்பட்டது. இப்பாடலை இதற்கு முன்னதாக 2006 ஆவது ஆண்டில், அர்ஜுன் நடித்த *மதராசி* திரைப்படத்தில் டி. இமான் மறுஆக்கம் செய்திருந்தார். இத்திரைப்படத்தில் இடம்பெற்ற இன்னொரு பாடலான *"நாணமோ"* பாடல் *""ரோசுபெரி"* என 2007 ஆவது ஆண்டில் வெளியான *பள்ளிக்கூடம்* திரைப்படத்தில் மறுஆக்கம் செய்யப்பட்டது.  
| எண் | பாடல் | பாடகர்கள் | நீளம் | பாடலாசிரியர் |  |
| --- | --- | --- | --- | --- | --- |
| 1 | "ஆடாமல் ஆடுகிறேன்" | பி. சுசீலா | 03:54 | வாலி |  |
| 2 | "அதோ அந்தப் பறவை போல" | டி. எம். சௌந்தரராஜன் | 05:03 | கண்ணதாசன் |  |
| 3 | "நாணமோ இன்னும் நாணமோ" | டி. எம். சௌந்தரராஜன், பி. சுசீலா | 04:45 | கண்ணதாசன் |  |
| 4 | "ஓடும் மேகங்களே" | டி. எம். சௌந்தரராஜன் | 04:31 | கண்ணதாசன் |  |
| 5 | "பருவம் எனது" | பி. சுசீலா | 04:26 | வாலி |  |
| 6 | "உன்னை நான் சந்தித்தேன்" | பி. சுசீலா | 03:27 | வாலி |  |
| 7 | "ஏன் என்ற கேள்வி" | டி. எம். சௌந்தரராஜன் | 03:46 | வாலி | } |
# ஆயிரத்தில் ஒருவன் (1965 திரைப்படம்)

## மறுவெளியீடு

2014 ஆம் ஆண்டு இத்திரைப்படம் புதிய தொழில்நுட்பத்துடன் மறுவெளியீடு செய்யப்பட்டது.
# ஆயிரத்தில் ஒருவன் (1965 திரைப்படம்)

## மறுவெளியீடு

### சர்ச்சை

2014 இல் டிஜிட்டல் தொழில்நுட்ப உதவியுடன் புதுப்பிக்கப்பட்டு மறுவெளியீடு செய்யப்பட இருந்த நிலையில் அது அரசியல் சர்ச்சையை ஏற்படுத்தியது. தமிழக முன்னாள் முதல்வர் எம்.ஜி.ஆர் மற்றும் அப்போதைய தமிழக முதல்வர் ஜெயலலிதா ஆகியோர் முதல் முறையாக இணைந்து நடித்த இந்தத் திரைப்படத்துக்கு பொது இடங்களில் சுவரொட்டிகள் ஒட்டப்பட்டன. இந்தியாவில் அவ்வாண்டு ஏப்ரலில் நடைபெற இருந்த மக்களவை தேர்தலுக்கான *மாதிரி நன்னடத்தை விதி மீறல்* என கூறி அவற்றை அகற்றிட தேர்தல் ஆணையம் உத்தரவிட்டது. 2014 ஆம் ஆண்டில் வெள்ளி விழா கண்டது. தமிழகத்தின் அன்றைய தமிழக முதல்வர் புரட்சித் தலைவி அவர்கள் வாழ்த்து செய்தியையும் அனுப்பினார். சென்னை சத்யம் அரங்கில் 160 நாட்களும் மற்றும் ஆல்பர்ட் திரை அரங்கில் 190 நாட்களும் ஓடியது. தமிழகம் எங்கும் தொடர்ந்து பவனி வருகிறார் ஆயிரத்தில் ஒருவன்.
# கச்சுப்பள்ளி ஏகாம்பரநாதர் கோயில்

**கச்சுப்பள்ளி ஏகாம்பரநாதர் கோயில்** சேலம் மாவட்டம் கச்சுப்பள்ளி என்னும் ஊரில் அமைந்துள்ளது. இது தேவாரப் பாடல் பெற்ற கோவிலாகும்.*விக்கிமேப்பியா
# கச்சுப்பள்ளி ஏகாம்பரநாதர் கோயில்

## ஆலயச் சிறப்பு

மேற்கு முகம் பார்த்த சிவலிங்கம்
# கச்சுப்பள்ளி ஏகாம்பரநாதர் கோயில்

## தெய்வங்கள்

- விநாயகர்
- முருகன்
- தட்சணாமூர்த்தி
- கால பைரவர்
- விட்ணு துர்க்கை
- சரஸ்வதி
- பிரம்மா
- 63 நாயன்மார்கள்
- நவக் கிரகங்கள்
# கச்சுப்பள்ளி ஏகாம்பரநாதர் கோயில்

## பூசைகள்

தினமும் காலை, மாலை வேளைகளில் பூசைகள் நடைபெறும்.  
- தமிழ்ப் புத்தாண்டு
- ஆங்கிலப் புத்தாண்டு
- பிரதோஷம்
- சிவராத்திரி
- வைகாசி விசாகம்
- சித்ரா பௌர்ணமி
- தை அமாவாசை வழிபாடு,
- ஆருத்ரா தரிசனம் வழிபாடு,
- விநாயகர் சதுர்த்தி
- மாசி மகம்
- கார்த்திகை தீபம்
- சஷ்டி விரதம்
- பங்குனி உத்திரம்  
போன்ற நாட்களில் சிறப்பு பூசைகள் நடைபெறும்.
# கச்சுப்பள்ளி ஏகாம்பரநாதர் கோயில்

## சிறப்பு

சனி பகவானுக்கு தனிக் கருவறை உள்ளது.
# மொ. தங்கவேல்

**மொ. தங்கவேல்** (*M. Thangavel*) ஓர்இந்திய அரசியல்வாதி. இவர்தமிழ்நாட்டின் முன்னாள் சட்டமன்ற உறுப்பினர் ஆவார். மேலும் இவர் 1989 மற்றும் 1991 ஆகிய ஆண்டுகளில் நடைபெற்ற தமிழ்நாடு சட்டமன்றத்தேர்தல்களில் அண்ணா திராவிட முன்னேற்றக் கழக வேட்பாளராக முசிறி தொகுதியிலிருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# ஐயாறு ஆறு

**ஐயாறு** அல்லது *அய்யாறு* (*Aiyaru River*) என்பது தமிழ்நாட்டின் நாமக்கல் மாவட்டத்தில் ஓடும் ஆறாகும். ஐயாறு ஆறு கொல்லி மலையில் சித்தன் குத்துச் சிகரத்திலிருந்து வெள்ளைப்பாழி ஆறாக உற்பத்தியாகிறது. கொல்லிமலையின் பல்வேறு இடங்களில் இந்த ஆறு அரப்பள்ளி ஈஸ்வரர் அருய் என்று அழைக்கப்படுகிறது. ஆரப்பள்ளி ஈஸ்வரர் கோவிலிலிருந்து ஆகாச கங்கையாக பாய்ந்து காவேரி ஆற்றில் கலக்கிறது.
# கீழ்வேளூர் தாலுகா

**கீழ்வேளூர்** என்பது நாகப்பட்டினம் மாவட்டத்தில் உள்ள ஒரு தாலுகா ஆகும்.
# கீழ்வேளூர் தாலுகா

## மக்கள் வகைப்பாடு

2011 ஆம் ஆண்டின் மக்கள் தொகை கணக்கெடுப்பின் படி 137,791 மக்கள் உள்ளனர். அதில் 67,901 ஆண்களும், 69,890 பெண்களும் உள்ளனர். கல்வியறிவு 76.11 ஆகும். 6 முதல் 11 வயதிற்குட்பட்டோர் 6,717 ஆண்கள் மற்றும் 6,497 பெண்கள் உள்ளனர்.
# அவுரங்கா ஆறு

**அவுரங்கா ஆறு** (*Auranga River*) என்பது மேற்கு இந்தியாவின் குசராத்துமாநிலத்தில் ஓடும் ஒரு ஆறாகும். இது குசராத்துமாநிலத்தில் உள்ள பேர்வி என்னும் ஊரின் அருகே உற்பத்தி ஆகிறது. இது 699 சதுர கிலோ மீட்டர் நிலத்தை வடி நிலத்தைக் கொண்டு 97 கிலோ மீட்டர் தூரம் பயணிக்கிறது..
# என். கிட்டப்பா

**ந. கிட்டப்பா** *(N. Kittappa)*(பிப்ரவரி 10, 1931) ஓர்இந்திய அரசியல்வாதியாவார். மயிலாடுதுறையினைச் சார்ந்த இவர் மயிலாடுதுறை கூறை நாடு பள்ளியில் பள்ளிக் கல்வியினை முடித்துள்ளார். இவர்முன்னாள் தமிழ்நாடு சட்டமன்ற உறுப்பினர் ஆவார். இவர்1967, 1976, 1977, மற்றும் 1980 ஆகிய ஆண்டுகளில் நடைபெற்ற தமிழ்நாடு சட்டமன்றத் தேர்தலில் திராவிட முன்னேற்றக் கழக வேட்பாளராக மாயூரம் தொகுதியிலிருந்து தமிழ்நாடு சட்டமன்றத்திற்கு தேர்ந்தெடுக்கப்பட்டார்.
# களை

, தெற்கு ஐரோப்பாவுக்கும், மத்திய கிழக்குக்கும் சொந்தமான ஒரு தாவரம், வட அமெரிக்காவில் ஓர் ஆக்கிரமிப்புக் களையாகக் கருதப்படுகிறது.]]  
**களை** (*Weed*) என்பது குறிப்பிட்ட சூழலில் அமையும் தேவையற்ற தாவரம் அல்லது தவறான இடத்தில் வளரும் தாவரம் ஆகும். பொதுவாக, மனிதனால் உருவாக்கப்பட்ட தோட்டங்கள், புல்தரைகள், வயல்கள் போன்ற கட்டுப்பாடான சூழல்களில் வளரும் தேவையற்ற தாவர த்தை இது குறிக்கும். பொதுவாக, இச் சொல் வேகமாகப் பெருகும் தாயக, அயல் இடத்துத் தாவரங்களைக் குறிக்கப் பயன்படுகின்றது. வகைப்பாட்டியலாக தாவரவியலில் களை எனும் சொல் அவ்வளவு பொருளுள்ள சொல் அல்ல. ஒரு சூழலில் களையாக அமையும் தாவரம், அது வேண்டப்படும் வேறொரு சூழலில் அது களையல்ல; பயனுள்ள தாவரமாகும். அங்கு அதே பேரினத்தைச் சேர்ந்த வேறொரு தாவரம் களையாகிவிடும்.. அதாவது பயிரிடப்படும் உலோகன்பெரியில் வளரும் பிராம்புள் பெரி களையாகி விடுகிறது. இதே போல, நாம் விரும்பி வளர்க்கும் பயிரே, அடுத்த பயிரில் வளர்ந்தால் அதுவும் களையே. நாம் களையெனக் கருதும் பல தாவரங்கள் தோட்டம் போன்ற சூழல்களில் விரும்பி வளர்க்கப்படுகின்றன. இந்நிலையில் இவை நலந்தரும் களைகள் எனப்படுகின்றன. மிகவும் வேகமாக வளரும் முனைப்பாக இனப்பெருக்கம் செய்யும் தாவரமும் களை எனப்படும். அல்லது அதன் முதல் வாழிடச் சூழலுக்கு வெளியேஆதுவே முற்றுகை இனங்கள் எனப்படும். மிக விரிந்த பொருளில் "களை " என்பது பன்முகச் சுற்றுச்சூழல்களில் தரித்து வாழ்வதோடு வேகமாகத் தன்னைப் பெருகச் செய்ய வல்லதாகும்; இந்தப் பொருளில் இது மாந்தருக்கும் கூடப் பொருந்தும்.  
களைகள் பயிர்களுக்கு இடையே வளரும் விரும்பத்தகாத, பயிர்களுக்குண்டான நீர், நில வளங்களுக்குப் போட்டியிட்டு, பயிர் விளைச்சலுக்கும், மனித மேம்பாட்டுக்கும் முட்டுக்கட்டையாகின்றன . .  
பல காரணங்களால் களைகள் தேவையற்றனவாகக் கருதப்படலாம். பயிர்களுக்கு மண்ணிலிருந்து கிடைக்கும் ஊட்டச் சத்துக்களுக்குப் போட்டியிடுவதனால் பயிர்களின் வளர்ச்சிக்குக் குந்தகமாக இருத்தல், பயிர்களுக்குக் கிடைக்க வேண்டிய சூரிய ஒளியைத் தடுத்தல், பார்வைக்கு அழகற்றனவாக இருத்தல் என்பன இவற்றுட் சில. இவை நோய்க்காரணிகளுக்கு இடம் கொடுத்து, பிற பயிர்களுக்குத் தொற்றை ஏற்படுத்தி அவற்றின் தரம் குறைவதற்குக் காரணமாகவும் அமையக்கூடும். சில களைகள் முட்களைக் கொண்டுள்ளன, வேறு சில தொடும்போது அரிப்பை உண்டாக்குவனவாக இருக்கின்றன, வேறு சிலவற்றின் பகுதிகள் உடலிலோ ஆடைகளிலோ ஒட்டிக்கொண்டு விடுகின்றன. இதனாலும் இக் களைகள் விரும்பப்படாதன ஆகின்றன.
களைக் கட்டுபாடு வேளாண்மையில் மிகவும் இன்றியமையாததாகும். களைக் கட்டுபாட்டு முறைகளில் ஏரால் உழுதல், தன்னியக்க எந்திரமுறை உழுதல், தொளறுகொண்டு களையெடுத்தல், மண் பதப்படுத்தல், சூடாக்கி அல்லது எரித்து களை நீக்குதல், களைக்கொல்லி வேதிப் பொருட்களைப் பயன்கொள்ளல் ஆகியன உள்ளடங்கும்.
# களை

## களையின் இயல்புகள்

- எல்லாக் காலங்களிலும் தோன்றி செழிப்பாக வளரும் தன்மையுடையது.
- ஒவ்வொரு வருடமும் ஏராளமான விதைகளை உற்பத்தி செய்கின்றன.
- களைகள் எல்லா மண்ணிலும் செழிப்பாக வளர்ந்து மண்ணில் உள்ள சத்துக்களை கிரகித்துவிடும் தன்மை உடையது.
- களைகளின் விதைகள் பயிர் விதைகளை விட சிறியதாக உள்ளன.
- களைகளின் விதைகள் விலங்குகளின் உடலில் ஒட்டிக்கொண்டு வேறு இடங்களுக்கு கொண்டு செல்லப்படுகின்றன.
- களைகளின் விதைகள், பயிர்களின் விதைகளைப் போன்ற அமைப்பும் பருமனும் நிறமும் உடையதாக இருப்பதால் தாவரங்களின் விதைகளிலிருந்து எளிதில் பிரிக்க முடிவதில்லை.
- களைகளின் விதைகளில் இறகுகள் போன்ற அமைப்பு இருப்பதால் காற்றில் வெகுதூரம் அடித்துச் செல்லப்படுகின்றன.
- களைகளின் விதைகளைச் சற்றி உள்ள உறை, உரோமம் மற்றும் முட்களின் உதவியால் விலங்குகளிடமிருந்து தப்பித்துக் கொள்கின்ற்ன,
- பயிர் அறுவடையாகும்போது களைகளின் விதைகள் தானியங்களுடன் எடுத்துச் செல்லப்பட்டு மீண்டும் சந்ததியை பெருக்குகின்றன.
- பெரும்பாலான களைகள் விதையில்லா இனப்பெருக்கம் மூலம் வேகமாக பெருகுகின்றன.
# களை

## களையின் இயல்புகள்

### பயிர்கள், சூழல் தாவரங்களோடு போட்டி

பல காரணங்களால் குறிப்பீட்ட இருப்பிடத்தில் உள்ள தாயக, அயலகத் தாவரங்கள் தேவையற்றனவாக அமைகின்றன.முதன்மையான காரணம் அவை வேளாண்மையில் உணவு, நாரிழை விளைச்சலோடு இடைவினை புரிந்து பயிர் விளைச்சலை இழக்கவோ குன்றவோ செய்கின்றன. மேலும், இவை வீட்டுத் தாழ்வார, தோட்ட நில இயற்கை, விளையாட்டரங்கங்கள் ஆகியவற்றின், நறுமணம், அழகு, பொழுதுபோக்கு இலக்குகளோடும் இடைவினை புரிகின்றன. இதேபோல, இவை சுற்றுச்சுழலிலும் தாயகத் தாவரங்களோடு போட்டியிட்டு அவற்றின் வளங்களையும் இடத்தையும் முற்றுகையிடுகின்றன.  
இந்தக் காரணங்களால், தோட்ட, சுற்றுச்சூழல் களைகள் பின்வரும் தாக்கங்களைச் செலுத்துகின்றன:  
- பயிர்களோடு போட்டியிட்டு பயிர்களுக்குண்டான ஊட்டச்சத்துக்கள், நீர், சூரிய ஒளி, வளர்வதற்கான இடம் போன்றவற்றை பெருமுனைப்புடன் பகிர்ந்து கொண்டு பயிர் விளைச்சலைக் குறைக்கிறது.
- தாவர நோயினிகளுக்கு ஓம்புயிரிகளாகவும் பரப்பிகளாகவும் அமைந்து பயிரில் தொற்றுநோய் பரவ வாய்ப்பு ஏற்படுத்தி அதன் தரத்தையும் விளைச்சலையும் குறைக்கிறது;
- விதை தின்னும் பறவைகள், பழ ஈக்கள் ஆகிய விலங்குத் தீங்குயிரிகளுக்கு உணவும் தங்க இடமும் தந்து விளைச்சலைக் குறைத்தல்;
- மக்கள், விலங்குகளின் தோலிலும் செரிமான வழித்தடத்திலுமரிப்பைத் தரல். இந்த அரிப்பு களைகளின் முட்களாலும் முகடுகளாலும் பறநிலையாகவோ அல்லது அவற்றின் அரிப்பூட்டிகளாலும் நச்சுப் பொருட்களாலும் வேதிம அரிப்பாலோ ஏற்படலாம்;
- கால்வாய்கள், சாலை மேற்பரப்புகள், அடிமானங்கள் போன்ற பொறியியல் கட்டுமானங்களைத்தம் வேர்களின் ஊடுருவலால் சிதைவை ஏற்படுத்தல். blocking streams and rivulets.
- பல்லாண்டுக் களைகள் நிலத்தின் வளத்தைக் குறைக்கின்றன.
- களை விதைகள் கலப்பதால் விளை பொருட்களின் தரமும் மதிப்பும் குறைகிறது.
- களைகள் பேரளவு ஊட்டச்சத்துக்களை மண்ணிலிருந்து உறிஞ்சிக் கொள்வதால் மண்ணின் ஊட்டத்திறன் குறைகிறது.
- களைகளால் ஏற்படும் நச்சுத்தன்மையால் மனிதன், கால்நடைகளின் உடல்நலம் கேடுறுகிறது.  
களைச் சூழலியல் வல்லுனர் சிலர் தாவரம், இடம், கண்ணோட்டம் எனும் மூன்று கூறுபாடுகளின் உறவு பற்றி விவாதிக்கின்றனர். இந்தக் கூறுபாடுகள் பலவகைகளில் வரையறுக்கப்படுகின்றன. இந்தப் பண்புகள் களைகள் சார்ந்தும் பரவலாக மேற்கோள்கள் காட்டப்படுகின்றன.  
மாந்தன் பயிரிடத் தொடங்கிய காலத்தில் இருந்து களைகளைப் பற்றிய கவலையுமக்கறையும் தொடர்ந்து வருகின்றண. பல வரலாற்றுப் பனுவல்கள் இத்தகவல்களைப் பதிவு செய்துள்ளன . இதற்குச் சேக்சுபியரின் சானெற்று 69 சிறந்த சான்றாகும்:<blockquote>To thy fair flower add the rank smell of weeds: / But why thy odour matcheth not thy show, / The soil is this, that thou dost common grow.</blockquote>
# களை

## களையின் இயல்புகள்

### களைகளின் நலங்கள்

களை எனும் சொல் பொதுவாக எதிர்மறைக் கண்ணோட்டத்திலேயே கருதப்பட்டாலும் பல களைத் தாவரங்கள் நன்மைகளையும் தருகின்றன. சில தாவரங்கள் உணவாகப் பயன்படுகின்றன. குறிப்பாக அவற்றின் இலைகளும் கிழங்குகளும் உணவு அல்லது மூலிகையாகப் பயன்படுகின்றன. பர்தோக் எனும் களைத் தாவரம் கிழக்காசியாவில்நறுஞ்சுவை நீராகவும் மூலிகையாகவும் பயன்படுகிறது.  
- களைகளை நிலத்தோடு சேர்த்து உழுவதால் நிலத்திற்கு தழைச்சத்து கிடைக்கிறது.
- சில களைகள் களர் நிலங்களைச் சீர்திருத்தும் குணமுடையது.
- களைகளை எரிப்பதால் சாம்பல் சத்து கிடைக்கிறது.
- களைகள் கால்நடைகளுக்கு தீவனமாக கிடைக்கிறது.
- களைகளால் மண் அரிமானம் தடுக்கப்படுகிறது.
- சில களைகள் மனிதன் மற்றும் கால் நடைகளுக்கு உணவாகப் பயன்படுகிறது. (எ.கா. கீரைகள்)
- சில களைச் செடிகள் அலங்காரத்தாவரமாகப் பயன்படுகின்றன (எ.கா. உளிமுள்)
- சில களைகளின் கிழங்குகள் (கோரை) அகர்பத்திகள் தயாரிக்கவும், சில களைகள் வாசனை எண்ணெய் தயாரிக்கவும் பயன்படுகிறது.
- பல புதிய பயிரிடுவகைகளை உருவாக்குவதில் களைகள் உதவி புரிகின்றன.
# களை

## மேலும் பார்க்க

- களைக்கொல்லி
# நா. பழனிவேல்

**நா. பழனிவேல்** *(N. Palanivel)* ஓர் இந்திய அரசியல்வாதி.இவர் முன்னாள் தமிழ்நாடு சட்டமன்ற உறுப்பினர்ஆவார்.மேலும்இவர் 1977, 1980மற்றும் 1989ஆம்ஆண்டுகளில்நடைபெற்றதேர்தல்களில் பழனிதொகுதியிலிருந்து, இந்திய பொதுவுடமைக் கட்சி (மார்க்சிஸ்ட்) வேட்பாளராக தமிழக சட்டமன்றத்திற்குத் தேர்ந்தெடுக்கப்பட்டார்.
# பார்த்தீனியம் களைக் கட்டுப்பாடு

**பார்த்தீனியம்**  
பார்த்தீனியம் என்பது அஸ்டரேசியே குடும்பத்தை சார்ந்த பூக்கும் தாவரம் பல்லாண்டுக் களை இனத்தை சேர்ந்தது கால்நடைகள் மற்றும் தாவரங்களுக்கு மிகவும் தீங்கு இழைக்க கூடியது  
**பார்த்தீனியம் கட்டுப்பாடு முறைகள்**  
பார்த்தீனியம் விதைகள் முளைக்கும் முன்னும் முளைத்த செடிகள் பூ பூத்து விதை உண்டாவதற்கு முன்னும் கட்டுப்படுத்துவது மிகவும் அவசியம்.இதனால் விதைகள் முற்றி மேற்கொண்டு இச்செடி பரவுவது தடுக்கப்படுகிறது.  
**பார்த்தீனியம் விதைகள் முளைக்கும் முன் கட்டுப்படுத்தும் முறை**  
பார்த்தீனியம் நச்சுக்களை விதைகள் முளைப்பதை தடுக்க மழை காலத்தில் மண்ணில் போதுமான ஈரம் இருக்கும்பொழுது அட்ராடாப் களைக்கொல்லியை எக்டருக்கு 2.5 கிலோ என்ற அளவில் சுமார் 625 லிட்டர் நீரில் கலந்து கைத்தெளிப்பானால் நிலத்தின் மேல் சீராக தெளிக்க வேண்டும்.  
**பார்த்தீனியம் செடிகள் பூக்கும் முன் கட்டுப்படுத்தும் முறை**  
செடிகளை அகற்றி எரித்தல்: பூப்பதற்கு முன் கையுறை அணிந்து அல்லது ஏதாவது கருவியை உபயோகித்து செடிகளை வேருடன் அகற்றி எரிப்பதனால் விதை உண்டாகி பரவுவது தடுக்கப்படுகிறது.  
**களைக்கொல்லி உபயோகம்**  
ஒரு லிட்டர் நீரில் 200 கிராம் சமையல் உப்பு (20 சதம்) மற்றும் 2 மில்லி டீபால் அல்லது சோப்பு திரவம் கலந்து நல்ல வெயில் நேரத்தில் செடிகள் முழுவதும் நனையும்படி கைத்தெளிப்பான் கொண்டு தெளிக்க வேண்டும்.
ஒரு லிட்டர் நீருக்கு 2,4-டி (பெர்னாக்சோன்) 10 கிராம் அல்லது கிளைபோசேட் (ரவுண்டப்) 15 மில்லியுடன் அம்மோனியம் சல்பேட் 20 கிராம் + சோப்பு திரவம் 2 மி.லி. அல்லது மெட்ரிபுசின் (சென்கார்) 4 கிராம் ஆகிய களைக்கொல்லிகளில் ஏதாவது ஒன்றை கலந்து, வளர்ந்த பார்த்தீனியம் செடிகள் முழுவதும் நனையும்படி கைத்தெளிப்பானால் தெளிக்க வேண்டும்.  
**உயிரியல் முறை கட்டுப்பாடு**  
தரிசு நிலங்களில் அடர் ஆவாரை மற்றும் துத்தி வகைச் செடிகளை போட்டு, செடிகளாக வளரச் செய்து பார்த்தீனியத்தின் வளர்ச்சியைக் குறைக்கலாம்.
மேய்ச்சல் நிலங்களில் இயற்கையாக வளரும் தாவர இனங்களை வளர ஊக்குவிக்கலாம்.
பார்த்தீனியம் செடியை தின்று அழிக்கக்கூடிய சைக்கோகிராமா பைக்கலரேட்டா என்ற மெக்சிகன் வண்டுகளை பரவச் செய்தும் பார்த்தீனியத்தை கட்டுப்படுத்தலாம்.  
**பார்த்தீனியம் செடிகள் பூத்தபின் கட்டுப்படுத்தும் முறை**  
செடிகள் பூத்த பின்னும் மேற்கூறிய களைக் கொல்லிகளைத் தெளிக்கலாம். ஆனால் செடிகள் முழுவதும் அழியாது.
இச்சூழ்நிலையில் பூத்த செடிகளை கையுறை அணிந்து அல்லது கருவிகள் மூலம் விதைகள் காற்றில் பரவும் முன் அகற்றி எரித்தல் வேண்டும்.  
**பார்த்தீனியத்தை உரமாக்குதல்**
பார்த்தீனியச் செடிகளை களைக்கொல்லி கொண்டு அழிக்காத தருணத்தில் அவற்றை வேருடன் அகற்றி நன்கு நறுக்கி, குழியில் போட்டு மக்கவைத்து உரமாக பயன்படுத்தலாம்
# எம். சுந்தர்தாஸ்

**எம். சுந்தர்தாஸ்** (*M. Sundardas*) என்பவர் ஓர் தமிழக அரசியல்வாதி ஆவார். இவர் தமிழ்நாடு சட்டமன்ற தேர்தலில் போட்டியிட்டுமூன்று முறை சட்டமன்ற உறுப்பினராகத் தேர்ந்தெடுக்கப்பட்டார். இவர் 1984, 1989. மற்றும் 1991ஆம் ஆண்டுகளில் நடைபெற்ற தமிழ்நாடு சட்டமன்றத்தேர்தலில்,இந்திய தேசிய காங்கிரசு வேட்பாளராக விளவங்கோடு தொகுதியிலிருந்துதமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.
# மண் வேதியியல்

**மண் வேதியியல்** (*Soil chemistry*), மண்ணின் வேதியியல் பண்புகளைப் பற்றி படிக்கும் ஒரு இயல் ஆகும். மண் வேதியியலானது கனிம இயைபு, மண்ணில் உள்ள உயிரிய பொருட்கள் மற்றும் சுற்றுச்சூழல் போன்ற காரணிகளால் பாதிக்கப்படுகிறது.
# மண் வேதியியல்

## வரலாறு

1960 களின் பிற்பகுதி வரையிலும் மண் வேதியியல் தாவரங்களின் வளர்ச்சி மற்றும் மகசூலைப் பாதிக்கக்கூடிய மண்ணில் நடைபெறும் வேதிவினைகளில் மட்டுமே முதன்மையாக கவனம் செலுத்தியது. அதற்குப் பிறகே, சுற்றுச்சூழல் மாசுபாடு, கரிம மற்றும் கனிமப் பொருட்களால் மண்ணில் ஏற்படும் சீர்கேடு, ஆற்றல் மிகு சூழல் நலம், சூழல் சார்ந்த உடல் நல ஆபத்துகள் ஆகியவற்றின் மீது அக்கறையை வளர்த்துக் கொண்டது. இறுதியாக, மண் வேதியியலின் முக்கியத்துவமானது மண்ணின் தோற்றம், பண்பு, பயன் இவை பற்றிய ஆய்வு மற்றும் வேளாண்மை சார்ந்த மண் அறிவியல் ஆகியவற்றிலிருந்து சுற்றுச்சூழல் சார்ந்த மண் அறிவியல் பக்கமாக மாறியது.
# மண் வேதியியல்

## சூழலியல் மண் வேதியியல்

சூழலியல் மண் வேதியியலின் அறிவானது, மண்ணை மாசுபடுத்தும் மாசுபடுத்திகளின் விளைவுகள் மற்றும் மண்ணில் அவை முதன்முதலாக கலப்பதற்கானச் செயல்முறைகளைப் பற்றி அறிவதில் முக்கியத்துவம் பெறுகிறது. ஒரு வேதிப்பொருளானது ஒருமுறை மண்ணியல் சூழலுக்குள் செலுத்தப்பட்டு விட்டால் எண்ணற்ற வேதி வினைகள் தொடர்ந்து நிகழ்ந்து மாசுப்பொருளின் நச்சுத்தன்மையைக் குறைக்கவோ, அதிகரிக்கவோ செய்ய வாய்ப்புள்ளது. இந்த வினைகள், உட்கிரகித்தல்/வெளிவிடுதல், வீழ்படிவாதல், பல்லுறுப்பாக்கல், கரைதல், அணைவுச் சோ்மங்களாதல் மற்றும் ஒடுக்க-ஏற்ற வேதிவினைகள் போன்ற வேதிவினைகளை உள்ளடக்கியவையாகும். இந்த வினைகளைச் சுற்றுச்சூழல் சீர்திருத்தத்தில் ஈடுபட்டுள்ள அறிவியலாளர்களும், பொறியாளர்களும் பெரும்பாலும் புறக்கணிக்கின்றனர். இந்தச் செயல்முறைகளைப் புரிந்து கொள்ளுதல் என்பது மண்ணில் கலந்து விடும் மாசுபடுத்திகளின் எதிர்கால நிலை, நச்சுத்தன்மை போன்றவற்றை முன்கூட்டியே கண்டறிவதற்கான அறிவையும், அவற்றை அறிவியல்பூர்வமான, சரியான, குறைவான செலவில் கையாளக்கூடிய சீர்திருத்த உத்திகளை வளர்க்கவும் உதவுகிறது.
# மண் வேதியியல்

## கொள்கைகள்

- நேர் அயனி மற்றும் எதிர் அயனி பரிமாற்று திறன்
- மண்ணின் காரகாடித்தன்மைச் சுட்டெண் (pH)
- கனிம உருவாக்கம் மற்றும் நிலை மாற்ற செயல்முறைகள்
- களிமண் கனிமவியல்
- மண்ணில் நடைபெறும் உட்கிரகித்தல்/வெளிவிடுதல் மற்றும் வீழ்படிவாக்கல் வினைகள்
- ஒடுக்க-ஏற்ற வேதிவினைகள்
- மண்ணின் வேதியியல் சார்ந்த பிரச்சனைகள்
# பின்ன படிகமாக்கல் (வேதியியல்)

வேதியியலில், **பின்ன படிகமாக்கல்** என்பது கரைதிறனில் வேறுபடக்கூடிய பொருட்களை கரைதிறன் வேறுபாட்டை அடிப்படையாக வைத்து துாய்மைப்படுத்தும் (அல்லது) பிரித்தெடுக்கும் ஒரு முறையாகும்.இந்தமுறை படிகமாதலில் ( படிகங்கள் உருவாதல்) உள்ள வேறுபாட்டைப் பயன்படுத்தி பின்னப்படுத்துகிறது. ஒரு கரைசலில் உள்ள இரண்டு அல்லது அதற்கு மேற்பட்ட பொருட்களின் கலவைையப் படிகமாக்க அனுமதித்தால், உதாரணமாக,கரைசலின்வெப்பநிலையைஅதிகரிக்கவோஅல்லதுகுறைக்கவோசெய்தால்,குறைவானகரைதிறன்கொண்டபொருளின் வீழ்படிவு அதிகமாக காணப்படும். வீழ்படிவாகக்கூடியகலந்துள்ளபொருட்களின்அளவானதுஅவற்றின்கரைதிறன்பெருக்கத்தைச்சார்ந்துஇருக்கும்.  
கரைந்துள்ளபொருட்கள்ஏறத்தாழஒரேமாதிரியானகரைதிறன்மதிப்பைக்கொண்டிருந்தால்முழுமையாகப்பொருட்களைப்பிரித்தெடுக்கஒரு தொடர் அடுக்குச் செயல்முறையைக் கையாள வேண்டியிருக்கும். இந்தமுறையானது வேதிப் பொறியிலில் துாய்மையான பொருட்களைப் பெறுவதற்கும், வீணாகும் கழிவுக்கரைசல்களிலிருந்து விற்கத்தக்கபொருட்களைமீட்டெடுப்பதற்கும்அடிக்கடிபயன்படுத்தப்படுகிறது.
# வில்லியம் எச். மில்லர்

**வில்லியம் ஹ்யூக்சு மில்லர்** (*William Hughes Miller*, பிறப்பு மார்ச் 16, 1941, கோசியுஸ்கோ, மிசிசிபி) பெர்க்லியில் உள்ள கலிபோர்னியா பல்கலைக்கழகத்தில் பேராசிரியர் ஆவார். இவர் கருத்தியல் வேதியியலில் ஒரு முன்னணி ஆய்வாளராவார்.
# வில்லியம் எச். மில்லர்

## ஆய்வு மற்றும் பணி

மில்லர் தனது வேதியியல் இயக்கவியலைக் கையாள்வது தொடர்பான பகுதி செம்மைக் கொள்கையின் வளர்ச்சிக்காக அறியப்பட்டவர். 1989 லிருந்து 1993 வரை கலிபோர்னியா பல்கலைக்கழகத்தில் வேதியியல் துறையின் தலைவராகப் பணியாற்றினார்.
# வில்லியம் எச். மில்லர்

## விருதுகள் மற்றும் கெளரவங்கள்

மில்லர் இலண்டன், இராயல் சங்கத்தின் அயல்நாட்டு உறுப்பினராக 2015 இல் தேர்ந்தெடுக்கப்பட்டார்.